મોદી સરકારના છેલ્લા ચાર વર્ષમાં લવજેહાદ, ગોવંશ સુરક્ષા, ઘરવાપસી જેવા મુદ્દાને પગલે હિંદુત્વનો ચૂલો ચાલુ રહ્યો છે, પરંતુ મોદી સરકાર મહદ્અંશે આર્થિક વિકાસના મુદ્દે ચૂંટણી લડવાનો ઉપલક દાવો કરતી રહી છે. વર્ષ-૨૦૧૪માં ભાજપના ચૂંટણીઢંઢેરામાં રામમંદિર નિર્માણનો ઉલ્લેખ માત્ર એક વાક્ય પૂરતો સીમિત હતો. ૪૨ પાનાના ચૂંટણીઢંઢેરામાં ૪૧મા પાને માત્ર એવો ઉલ્લેખ કરવામાં આવ્યો હતો કે જો ભાજપ સત્તામાં આવશે તો બંધારણની મર્યાદામાં રહીને રામમંદિર નિર્માણનું કામ હાથ ધરશે. .